ทุนอานันทมหิดล
โดย...ทีมข่าวการเงินโพสต์ทูเดย์
21 ก.ย. 2558

โดย...ทีมข่าวการเงินโพสต์ทูเดย์
นอกจากได้รับพระราชทานทุนภูมิพล ตลอดระยะเวลาที่เรียนคณะเศรษฐศาสตร์ มหาวิทยาลัยธรรมศาสตร์แล้ว วิรไท สันติประภพ ว่าที่ผู้ว่าการธนาคารแห่งประเทศไทย (ธปท.) ยังได้รับพระราชทานทุนอานันทมหิดล ไปศึกษาต่อจนจบปริญญาโทและเอกที่มหาวิทยาลัยฮาร์วาร์ด สหรัฐอเมริกา 
และในโอกาสที่ในหลวงทรงพระราชทานทุนอานันทมหิดลให้คนไทยมาครบ 60 ปี และโอกาสที่สมเด็จพระเทพรัตนราชสุดาฯ สยามบรมราชกุมารี ประธานคณะกรรมการบริหารมูลนิธิอานันทมหิดล ทรงเจริญพระชนมายุครบ 60 พรรษา
วิรไท ในนามตัวแทนชมรมผู้รับพระราชทานทุนฯ จึงขอเชิญชวนคนไทยทุกคนร่วมชมนิทรรศการ “๖๐ ปี ทุนอานันทมหิดล ๖๐ ปีแห่งการพัฒนาคนเพื่อสังคมไทย” ณ ไลฟ์สไตล์ฮอลล์ ชั้น 2 ศูนย์การค้าสยามพารากอน วันที่ 2-5 ต.ค.นี้ โดยมีการเสวนาในหัวข้อที่หลากหลาย โดยวิทยากรที่ได้รับพระราชทานทุนมูลนิธิอานันทมหิดลอีกด้วย
การเข้าชมนิทรรศการครั้งนี้ ไม่มีค่าใช้จ่ายแต่อย่างใด